Αθλητική Ποδοσφαιρική Ομοσπονδία Εθνικοφρόνων Σωματείων Προαστίων Λευκωσίας

Η Αθλητική Ποδοσφαιρική Ομοσπονδία Εθνικοφρόνων Σωματείων Προαστίων Λευκωσίας (ΑΠΟΕΣΠ) είναι ποδοσφαιρική ομοσπονδία των προαστίων της Λευκωσίας στην Κύπρο. Ιδρύθηκε το 1963. Κάθε χρόνο διοργανώνει πρωτάθλημα και κύπελλο. Αποτελεί μία από τις 12 ομοσπονδίες του αγροτικού ποδοσφαίρου στην Κύπρο και είναι ιδρυτικό μέλος της Συνομοσπονδίας Τοπικών Ομοσπονδιών Κύπρου (ΣΤΟΚ).

 Ιστορία 

Η Αθλητική Ποδοσφαιρική Ομοσπονδία Εθνικοφρόνων Σωματείων Προαστίων Λευκωσίας  (ΑΠΟΕΣΠ), ιδρύθηκε την 18η Οκτωβρίου 1963 Εφημερίδα Μάχη 19 Οκτωβρίου 1963, σ.6 με πρωτοβουλία μιας ομάδας Εθνικοφρόνων Σωματείων με έδρα τα προάστεια της Λευκωσίας. Είχε προηγηθεί το 1960 η ίδρυση της ΕΠΟΠΛ η οποία με την πάροδο των χρόνων ενέταξε στη δύναμη της αρκετά σωματεία από την ύπαιθρο και μετά από κάποιες διαφωνίες που προέκυψαν,  αποφασίστηκε η ίδρυση μιας νέας ομοσπονδίας ποδοσφαίρου έτσι ώστε τα σωματεία των προαστείων να αγωνίζονται μεταξύ τους και να μην δίνουν αγώνες στην ύπαιθρο. Ως ιδρυτικά μέλη της ΑΠΟΕΣΠ αναφέρονται τα ακόλουθα :

 Αχιλλέας Καϊμακλίου
 ΕΘΑ Έγκωμης 
 ΕΝΑΔ Αγίου Δομετίου
 ΘΟΙ Τράχωνα
 Κεραυνός Στροβόλου
 ΠΑΟΚ Στροβόλου
 Φάρος Ακροπόλεως

Μετά το 1974 γίνονται δεκτές στις τάξεις της ομοσπονδίας και ομάδες από την ύπαιθρο.

 Διοργανώσεις 
Οι διοργανώσεις που διεξάγει η ΑΠΟΕΣΠ σήμερα είναι:
 Πρωτάθλημα ΑΠΟΕΣΠ
 Κύπελλο ΑΠΟΕΣΠ
 Σούπερ Καπ ΑΠΟΕΣΠ

 Διακριθέντα σωματεία 
Ο πίνακας που ακολουθεί παρουσιάζει τις ομάδες που ήταν μέλη της ΑΠΟΕΣΠ και ακολούθως συμμετείχαν στα εθνικά πρωταθλήματα της Κύπρου (τα οποία διοργανώνει η Κυπριακή Ομοσπονδία Ποδοσφαίρου) ή συμμετείχαν στα εθνικά πρωταθλήματα της Κύπρου και στη συνέχεια συμμετείχαν στα πρωταθλήματα της ΑΠΟΕΣΠ.  Για κάθε ομάδα αναφέρεται η ανώτατη κατηγορία στην οποία έχει συμμετάσχει.
ΟμάδαΑνώτατη κατηγορίαΟρφέας ΛευκωσίαςΑ΄ κατηγορίαΑπόλλων ΛυμπιώνΒ΄ κατηγορίαΑχιλλέας ΚαϊμακλίουΒ΄ κατηγορίαΕΝΑΔ Αγίου ΔομετίουΒ΄ κατηγορίαΕληά ΛυθροδόνταΓ΄ κατηγορίαΕλληνισμός ΑκακίουΓ΄ κατηγορίαΕλπίδα ΑστρομερίτηΓ΄ κατηγορίαΟλυμπιάδα ΝεάποληςΓ΄ κατηγορίαΦάρος ΑκροπόλεωςΓ΄ κατηγορίαΕΘΑ ΈγκωμηςΔ΄ κατηγορίαΗ ΑκανθούΕπίλεκτη κατηγορία ΣΤΟΚ

 Παραπομπές 

Κατηγορία:Τοπικές Ποδοσφαιρικές Ομοσπονδίες Κύπρου
Κατηγορία:Επαρχία Λευκωσίας